cyanic-selkie/wikianc huggingface dataset:
চট্টগ্রাম বন্দর কর্তৃপক্ষ
ইতিহাস
উল্লেখ্য, চট্টগ্রাম বন্দর প্রতিষ্ঠার পর প্রথমে মাঝি (শ্রমিক সর্দার) মেট (সহকারী সর্দার)-এর অধীনে সনাতন পদ্ধতিতে ব্যক্তি উদ্যোগে শ্রমিক নিয়োজিত করে 'চট্টগ্রাম বন্দর ডক শ্রমিক বুকিং নির্বাহী সংস্থা'র অধীনে শ্রমিক নেতাদের তত্ত্বাবধানে চট্টগ্রাম বন্দরে অবস্থিত বিভিন্ন জেটি এবং বহিঃনোঙ্গরে অবস্থানরত কার্গোবাহী জাহাজ হতে সরাসরি আমদানীকৃত মালামাল খালাস করে প্রথমে তৎসংলগ্ন বিভিন্ন আনলোডিং শেডে সংরক্ষণ করে পরে নৌপথে লাইটারেজ, কোষ্টার, স্থল পথে রেলওয়াগন এবং আন্তঃজেলা ট্রাক সার্ভিসের মাধ্যমে দেশের বিভিন্ন এলাকায় আমদানীকৃত পণ্যাদি প্রেরণ করা হতো। একইভাবে দেশের বিভিন্ন স্থান থেকে আনীত রপ্তানী পণ্য যথাঃ চা, চামড়া, পাট ও পাটজাত পণ্যাদি চট্টগ্রাম বন্দর হতে বিভিন্ন দেশে রপ্তানী করা হতো। তাছাড়া, চট্টগ্রাম বন্দরের প্রাচীন ইতিহাসে দেখা যায় একসময় এ বন্দর দিয়ে জলজ্যান্ত হাতীও রপ্তানী হতো।
প্রসঙ্গতঃ উল্লেখ্য, বিগত বিংশ শতাব্দীর সত্তর দশকের শেষ দিকে, বিশেষ করে ১৯৭৮-১৯৭৯ এবং ১৯৭৯-১৯৮০ অর্থ বছরগুলিতে চট্টগ্রাম বন্দরের ৯, ১০, ১১, ১২ নং জেটি এবং বহিঃনোঙ্গরে জাপানের বৃহত্তর নৌ-বহর মারু কোম্পানীর "এমভি বোস্টন মারু"সহ চীন, হংকং, পানামা, মালয়েশিয়ার পেনাং, সিঙ্গাপুর, করাচি, কলিকাতা, ‌বোম্বাই, প্রভৃতি বন্দররের বিপুল সংখ্যক কার্গোবাহী জাহাজের আশানুরূপ আগমন ঘটে।  উক্ত সময়ে এসব জেটির হ্যান্ডলিংয়ের দায়িত্বে ছিল মেসার্স এইচ এন্ড এইচ ট্রেডার্স । এক পর্যায়ে শোর এবং জেটিতে কার্গো হ্যান্ডলিংয়ে চট্টগ্রাম বন্দর প্রথমবারের মতো রেকর্ড সৃষ্টির পরিপ্রেক্ষিতে তৎকালীন বাংলাদেশ সরকার জাতীয় সংসদে এক প্রস্তাবে চট্টগ্রাম বন্দর কর্তৃপক্ষকে অভিনন্দন জানায় এবং দেশে বিদ্যমান সকল নৌ বন্দরের মানোন্নয়ন সংক্রান্ত বিল সংসদে পাস করা হয়।
আরও উল্লেখ্য, বিশ্বব্যাংকের সুপারিশক্রমে তৎকালীন তত্ত্বাবধায়ক সরকার কর্তৃক ২০০৮ সালের জুন মাসে চট্টগ্রাম ডক শ্রমিক ব্যবস্থাপনা বোর্ড বিলুপ্ত ঘোষণা করে কয়েকশত কর্মকর্তা-কর্মচারীকে সরকারী চাকরি বিধিমালা (আত্মীকরণ) এবং চট্টগ্রাম বন্দর কর্তৃপক্ষ চাকরি প্রবিধানমালার অধীনে আত্মীকরণ করা হয়। পরবর্তিতে শ্রমিকদের যথাযথ পরিচালনা-ব্যবস্থাপনার লক্ষ্যে বন্দর কর্তৃপক্ষ কর্তৃক পৃথক শ্রম দপ্তর গঠন করা হয়। উক্ত শ্রম দপ্তরের অধীনে জেটি এবং বহিঃনোঙ্গরে ডক শ্রমিকদের পরিচালনায় অধুনালুপ্ত ডক বোর্ডের স্থলাভিষিক্তে রয়েছে বর্তমানে বেসরকারী প্রতিষ্ঠান বার্থ অপারেটর এবং কন্টেইনার টার্মিনাল অপারেটর প্রতিষ্ঠানসমূহ। কন্টেইনার টার্মিনাল অপারেটিংয়ের দায়িত্বে রয়েছে সাইফ টেক পাওয়ার, কিউসি ট্রেডিং, এম এ মালেক ও দস্তগীর। ডক শ্রমিক পরিচালনায় নিয়োজিত চ.ব.ক. এর শ্রম দপ্তর নিয়ন্ত্রিত অপরাপর প্রতিষ্ঠানসমূহের মধ্যে ফজলে এন্ড সন্স, ফোর জুয়েল স্টিভিডোর, চট্টল স্টিভিডোর অন্যতম।
চট্টগ্রাম বন্দরের সক্ষমতা বৃদ্ধিকল্পে বন্দর কর্তৃপক্ষের কার্যক্রমঃ
কর্তমানে চবক-এর অর্থ ও হিসাব বিভাগের কেন্দ্রীয় কম্পিউটার সেন্টারের তত্ত্বাবধানে ডিজিটাল প্রক্রিয়ায় গ্যান্ট্রি ক্রেন এবং ম্যানুয়ালী উভয় পদ্ধতিতে কন্টেইনার হ্যান্ডলিং কার্যক্রম সম্পন্ন হচ্ছে। বন্দর সম্প্রসারণ ও উন্নয়ন পরিকল্পনার দায়িত্বে রয়েছে চবক-এর পরিকল্পনা বিভাগ এবং এর বাস্তবায়নে রয়েছে যান্ত্রিক এবং পূর্ত প্রকৌশল বিভাগ। এছাড়া বন্দর অভ্যন্তর (জেটি) ও বহিঃনোঙ্গরে নৌ জাহাজ চলাচল সংক্রান্ত সার্বিক পরিচালনা-ব্যবস্থাপনায় রয়েছে চবক-এর হাইড্রোগ্রাফী বিভাগ।
উল্লেখ্য, বন্দর পরামর্শক প্রতিষ্ঠান এইচ.আর. ওয়েলিংফোর্ডের সমীক্ষা প্রতিবেদনের সুপারিশের পরিপ্রেক্ষিতে গত ১৫ জানুয়ারি, ২০২৩ তারিখ চট্টগ্রাম বন্দরের জেটিতে সফলভাবে ভেড়ানো হয় এমভি “কমন অ্যাটলাস” নামের ২০০ মিটার লম্বা একটি জাহাজ। আর ২৫ ফেব্রুয়ারি পতেঙ্গা কনটেইনার টার্মিনালে ভেড়ানো হয় এমভি “মেঘনা ভিক্টরি” নামের আরেকটি জাহাজ।  জাহাজ দুটি সফলভাবে ভেড়ানোর পর ৯ এপ্রিল,২০২৩ তারিখ চট্টগ্রাম বন্দর কর্তৃপক্ষ আনুষ্ঠানিকভাবে বন্দরের জেটি অভ্যন্তরে বড় জাহাজ ভেড়ানোর সুবিধা ঘোষণা সম্বলিত এক প্রজ্ঞাপন জারি করেছে। এতে পণ্য পরিবহনে খরচ যেমন কমবে, তেমনি জেটিও কম লাগবে। এ ছাড়া বন্দর থেকে সরাসরি বিভিন্ন দেশে কনটেইনারবাহী জাহাজসেবা চালুর সুযোগও বাড়বে। চট্টগ্রাম বন্দর কর্তৃপক্ষের  তথ্য অনুযায়ী,  ২০১৫ সাল থেকে সর্বোচ্চ ১৯০ মিটার লম্বা ও সাড়ে ৯ মিটার ড্রাফটের জাহাজ বন্দরে ভেড়ানো শুরু হয়। ১৯৯৭ থেকে ২০১৪ সাল পর্যন্ত ১৮৬ মিটার লম্বা ও ৯ দশমিক ১০ মিটার ড্রাফটের জাহাজ চট্টগ্রাম বন্দরে ভেড়ানো যেত।(তথ্য সূত্রঃ https://www.prothomalo.com/business/tzhhpn2k34 Dated 15 April, 2023).
চবক-এর পতিত জমির বেসরকারী পর্যায়ে চুক্তিভিত্তিক লীজ প্রদান
বাংলাদেশের ২৪ ঘন্টার আবহাওয়া তদারকিতে চবক
বাংলাদেশ সরকারের নৌ-পরিবহন মন্ত্রণালয়ের অধীনে চট্টগ্রাম বন্দর কর্তৃপক্ষ এবং মংলা-পায়রা বন্দর কর্তৃপক্ষ পৃথক পৃথকভাবে ঘূর্ণিঝড়ের পূর্বাভাসসহ দেশের  ২৪ ঘন্টার সামগ্রিক আবহাওয়ার সার্বক্ষণিক তদারকির দায়িত্বে রয়েছে। এ লক্ষ্যে চট্টগ্রাম বন্দর প্রশাসনিক ভবনের তৃতীয় তলায় সার্বক্ষণিক আবহাওয়া পর্যবেক্ষণ কেন্দ্র রয়েছে।এই কেন্দ্র চবক ভবন ছাদে জনগণের উদ্দেশ্যে নিয়মিত আ‌বহাওয়া দপ্তর নির্ধারিত ঘূর্ণিঝড়ের সংকেত ডিসপ্লে করে থাকে।
চট্টগ্রাম বন্দর প্রশাসনিক কার্যক্রম পরিচালিত হয় প্রধানত দ্বিবিধ প্রক্রিয়ায়। যথা: ১. মিনিস্ট্রিয়াল এবং ২. অপারেশনাল। মিনিস্ট্রিয়াল কর্মকর্তা-কর্মচারীরা বন্দর প্রশাসনিক ভবনে এবং অপারেশনাল কর্মকর্তা-কর্মচারীরা জেটি অভ্যন্তরে কর্মরত।
চট্টগ্রাম বন্দর কর্তৃপক্ষ ১) সচিব বিভাগ ২) প্রশাসন-পরিকল্পনা বিভাগ ৩) অর্থ ও হিসাব বিভাগ এবং ৪) পরিবহন বিভাগ। এই ৪ বিভাগ নিয়ে সিপিএ বোর্ড গঠিত। নিয়মিত বোর্ড সভা অনুষ্ঠান চবক এর রুটিন কাজের অন্তর্ভূক্ত। এই সভায় চবক এর নীতিনির্ধারণী সিদ্ধান্তবলী গৃহীত হয়ে থাকে।চবক চেয়ারম্যান পদাধিকার বলে সংস্থা প্রধান।
আবু বাকার আল সারাখসি
মুহাম্মদ ইবনে আহমদ ইবনে আবী ​​সাহল আবু বকর আল সারাখসি (আরবি: محمد بن احمد بن ابي سهل ابو بكر السرخسي ; ইংরেজি:Muhammad b. Ahmad b. Abi Sahl Abu Bakr al-Sarakhsi) একজন পার্সিয়ান ফকিহ বা হানাফি মাযহাবের ইসলামী পণ্ডিত ছিলেন । তিনি ঐতিহ্যগতভাবে শামসুল অইম্মা নামে পরিচিত ছিলেন । শামসুল আইম্মা (شمس الأئمة) এর অর্থ হচ্ছে "আইম্মাদের সূর্য"।
পটভূমি তথ্য
আল-সরখসির জন্ম বৃহত্তর খোরাসানের একটি শহর সারখসে, যা বর্তমানে ইরান ও তুর্কমেনিস্তানের সীমান্তে অবস্থিত । বিভিন্ন উৎস অনুসারে তিনি ৪৮৩/১০৯০ বা ৪৯০/১০৯৬ সালে মারা গেছেন ।
তিনি বিশিষ্ট হানাফি ফকীহ আবদুল আজিজ আল-হালওয়ানি (মৃত্যু: ৪৪৮/১০৫৬) এর অধীনে পড়াশোনা করেছিলেন । তিনি আল-বাজদাবির একজন শিক্ষকও ছিলেন ।
গুরুত্বপূর্ণ কাজ
আল সারাখসির সবচেয়ে গুরুত্বপূর্ণ কাজগুলি হল :
উসুল আল ফিকহ
এটি ইসলামিক আইনশাস্ত্র, পদ্ধতিগত যুক্তি এবং ন্যায়বিচারিক পছন্দকে রায়ের অনুশীলনের সাথে সম্পর্কিত করে ।
শারহু আস-সিয়ারুল কাবির
এই গ্রন্থটি আল-শায়বানির কিতাব আস-সিয়া্রুল কাবির -এর একটি ভাষ্য ।
তাওহীদ
থাম্ব|হাতের আঙ্গুলের এমন ইশারাকে সুন্নি মুসলিমগণ তাওহীদের চিহ্ন হিসেবে ব্যবহার করে থাকেন। তাওহিদ (توحيد) ইসলাম ধর্মে এক আল্লাহর ধারণাকে বোঝায়। তাওহিদ শব্দের অর্থ একত্ববাদ৷ এটি শিরকের বিপরীত। ইসলামি পরিভাষায় তাওহিদ হল সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য সাব্যস্ত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা। কুরআনে বলা হয়েছে, কুরআনের অন্য স্থানে বলা হয়েছে,
তাওহীদের প্রকারভেদ
চতুর্থ প্রকার যা ইখওয়ানুল মুসলিমীনসহ অনেক রাজনৈতিক মতাদর্শীয় আলেমগণ রাজনৈতিক ক্ষেত্রে দাবি করে থাকে তা হলোঃ
কুরআনে উল্লেখ
কুরআনের অনেক আয়াতে তাওহীদের ঘোষণা রয়েছে যার মধ্যে কয়েকটি হল:
শির্‌ক
তাওহীদের বিপরীত ধারণা হল শির্‌ক। ইসলামে শির্ক হল আল্লাহ ব্যতীত অন্য কারো উপাসনা করা। সাধারণত বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, বস্তু ও জীবের ইবাদত বা উপাসনা করা হয়। এসব উপাস্যকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা, তাদের নাম|যবাই]] করা ইত্যাদি কর্মকাণ্ড শির্কের অন্তর্ভুক্ত।
তাওহিদের গুরুত্ব
ইসলামে ঈমানের সর্বপ্রথম ও সর্বপ্রধান বিষয় হলো তাওহিদ৷ অর্থাৎ মুমিন বা মুসলিম হতে হলে একজন মানুষকে সর্বপ্রথম আল্লাহ তাআলার একত্ববাদে বিশ্বাস আনতে হবে৷ ইসলামের সকল শিক্ষা ও আদর্শ তাওহিদের উপর প্রতিষ্ঠিত৷ দুনিয়াতে যত নবি-রাসূল এসেছেন সকলেই তাওহিদের দাওয়াত দিয়েছেন৷ তাওহিদ প্রতিষ্ঠা করার জন্য নবি-রাসূলগণ আজীবন সংগ্রাম করেছেন৷
উলজা আল-ইউসুফি মাদ্রাসা
থাম্ব| দক্ষিণ দিক থেকে মাদ্রাসার দৃশ্য, মাজারের গম্বুজ ও [[মিনার দৃশ্যমান]] উলজা আল-ইউসুফি মাদ্রাসা (مدرسة ألجاي) মামলুক সুলতান আল-আশরাফ শা'বানের শাসনামলে বাব জুওয়াইলা এবং কায়রো সিটাডেলের মধ্যবর্তী এলাকায় নির্মিত হয়েছিল।
প্রতিষ্ঠাতা
আমির উলজায় আল-ইউসুফী ছিলেন আল-নাসির মুহাম্মদের জুনিয়র মামলুকদের একজন যারা চতুর্দশ শতাব্দীর শেষভাগে ক্ষমতায় এসেছিলেন। আন-নাসির হাসানের দ্বিতীয় শাসনামলে তাকে সর্বোচ্চ পদে নিযুক্ত করা হয়েছিল, কিন্তু রাজপরিবারের একজন সদস্যের সাথে তার বিয়ে ছিল যা তাকে প্রভাব ও ক্ষমতা এনে দিয়েছিল। তার উত্থান আল-আশরাফ শা'বানের মা, খাওয়ান্দ বারাকার সাথে তার বিবাহের সাথে যুক্ত ছিল, যাকে তিনি ১৩৬৩ সালে তার স্বামীর মৃত্যুর কিছু পরে বিয়ে করেছিলেন। তিনি অবশেষে ১৩৭৩ সালে সেনাবাহিনীর কমান্ডার (আতাবাক আল-আসাকির) এর সর্বোচ্চ সামরিক অফিসে নিযুক্ত হন, তবে শুধুমাত্র মানকলিবুঘা আল-শামসির মৃত্যুর পরে। এই পদোন্নতির পরেই তিনি সম্ভবত কায়রোতে তাঁর কলেজ (মাদ্রাস) ) প্রতিষ্ঠা করেছিলেন।
ঐতিহাসিক পটভূমি
কলেজটি শাফিঈ এবং হানাফী আইনী স্কুলে পাঠ প্রদান করে। এটিতে একটি গ্রন্থাগার (খাজানাহ কুতুব) অন্তর্ভুক্ত ছিল এবং এটি বিখ্যাত পণ্ডিত ও শিক্ষকদের আবাসস্থল ছিল। আল-মাকরিজির মতে, উলজায় আল-ইউসুফি ১৩৬৬-৬৭ (৭৬৮ হিজরি ) কোনো এক সময়ে তার মাদ্রাসা প্রতিষ্ঠা করেন। তবে তার কলেজের ভিত্তি শিলালিপিতে লেখা আছে:
জিরাফ ম্যানর
জিরাফ ম্যানর কেনিয়ার নাইরোবি শহরের লাং'আটা উপশহরে অবস্থিত একটি ছোট হোটেল যার সাথে একটি জিরাফ সেন্টার ও যুক্ত আছে। ফলে এই হোটেলটি একই সাথে বিপন্ন প্রজাতি রোথসচাইল্ড জিরাফের অভয়াশ্রম। এখানে একটি প্রজনন ব্যবস্থা আছে যা এই উপ প্রজাতিকে বন্য জীবনে ফিরিয়ে দেয়ার চেষ্টার মাধ্যমে এদের ভবিষ্যৎ সুরক্ষার চেষ্টা করছে।
ইতিহাস
১৯৩২ সালে ম্যাকিন্টোশ টফি তৈরির জন্য বিখ্যাত ম্যাকিনটোশ পরিবারের স্যার ডেভিড ডানকান নাইরোবি শহরের দক্ষিণ প্রান্তে আম্বাগাথি নদীর তীরে ১৫০ একর জমির মধ্যে একটি স্কটিশ শিকার শালা হিসেবে এটি নির্মাণ করেন। ১৯৬০ সালে একজন স্থানীয় ব্যবসায়ী এটি কিনে একের পর এক মানুষের কাছে লিজ দিতে থাকেন, যাদের মধ্যে ডেন্নিশ লাকিন (মৃত্যুবরণ করেছেন) ও ছিলেন। এরপর এটি অব্যবহৃত, পরিত্যাক্ত অবস্থায় পরে থাকে।
১৯৭৪ সালে বেট্টি লেজলি-মেলভিল্লি এবং তার স্বামী জক ম্যানরটি কিনে নেন। এসময় তারা মূল এর মধ্যে  ও কিনে ফেলেন। এরপর ওই জমির আরও  কিনে ফেলা হয়। এরপর পিটার বিয়ারড তার হগ র‍্যাঞ্চ এর  উপহার হিসেবে দিয়ে দেন। ফলে এখন ম্যানর এর সর্বমোট আয়তন ।
জিরাফ অভয়াশ্রম হিসেবে যাত্রা
ম্যানরটি কেনার পর লেজলি মেলভিল্লি জানতে পারেন যে কেনিয়ায় যে অল্প কিছু রোথসচাইল্ড জিরাফ তখন ছিল, তারা বিপদে পরতে যাচ্ছে। কারণ এল্ডোরেটের এর কাছে সয় এলাকায় এর একটি ব্যক্তিগত সম্পত্তি ছিল কেনিয়ায় তাদের একমাত্র আবাসস্থল যা কেনিয়ার সরকার কিনে ফেলতে যাচ্ছিল। ফলে এলাকাটি ছোট ছোট অঞ্চলে ভাগ হয়ে যাবে এবং জিরাফদের মেরে ফেলা হবে।
ম্যানরটি ওই সময়ই তিনটি বন্য বুল জিরাফের (ডাকনাম টম, ডিক এবং হ্যারী) বাসস্থান ছিল, লেজলি মেলভিল্লিরা  লম্বা ৪৫০ পাউন্ডের বাচ্চা জিরাফকে এখানে নিয়ে আসার সিদ্ধান্ত নেন এবং তারা এর নাম দেন ডেইজি। এর পরেই বেট্টি একটি বই লিখেন "রেইজিং ডেইজি রোথসচাইল্ড" (ডেইজি রোথসচাইল্ডকে বড় করে তোলা)। এই বইয়ের ভিত্তিতেই পরবর্তীতে একটি ছবি বানানো হয় যার নাম "দা লাস্ট জিরাফ"।
এরপর ডেইজির সঙ্গী হিসেবে আরেকটি বাচ্চা জিরাফ আনা হয়, মার্লোন (মার্লোন ব্রান্ডো এর নামানুসারে) এবং এরপরইম্যানর এবং বিভিন্ন স্থান যেমন ইংল্যান্ডের বেডফোর্ডশায়ারের ওবার্ন সাফারী পার্ক যৌথভাবে একটি প্রজনন প্রকল্প পরিচালনা করে রোথসচাইল্ড জিরাফদের বন্য পরিবেশে ফিরিয়ে দিয়ে এদের জিন রক্ষার কাজ করছে। একসময় ম্যানরে এক ডজনের মত জিরাফ ছিল যদিও এখন মাত্র আটটি জিরাফ আছে। ম্যানরের কিছু জমি জিরাফ সেন্টারকে দিয়ে দেয়া হয়েছে। এটি পরিচালনা করে আফ্রিকান ফান্ড ফর এন্ডেঞ্জারড ওয়াইল্ডলাইফ (এএফইডব্লিউ) নামক একটি দাতব্য সংস্থা যেটি লেজলি মেলভিল্লিরা এবং বেট্টির মেয়ে প্রতিষ্ঠা করেন ১৯৭২ সালে। ঐতিহ্য অনুযায়ী জিরাফদের নাম দেয়া হয় সেসব মানুষদের নামে যারা এএফইডব্লিউ এর কাজে গুরুত্বপূর্ণ অবদান রাখেন (অর্থনৈতিক বা অন্য কোন মাধ্যমে)। যেমন একটি জিরাফের নাম দেয়া হয়েছিল লিন, লেখক ও সাংবাদিক লিন শেররের নামানুসারে, একজন জিরাফ ভক্ত যিনি এই জীব নিয়ে একটি বইই রচনা করে ফেলেছেন।
হোটেল হিসেবে যাত্রা
১৯৮৩ সালে রিক এন্ডারসন (বেট্টির ছেলে) এবং তার স্ত্রী "জিরাফ ম্যানর হোটেলের" দায়িত্ব নেন। তারা জিরাফ ম্যানরকে একটি ছোট ব্যক্তিগত হোটেল হিসেবে চালানোর দায়িত্ব নেন যেখানে অতিথিরা তাদের সকালের নাস্তার টেবিলে বসে, সদর দরজা থেকে এবং দোতলায় শয়ন কক্ষের জানালা থেকে জিরাফদের খাবার দিতে পারবেন। ম্যানরে ছয়টি শয়নকক্ষ আছে যার মধ্যে একটি কক্ষ বিখ্যাত লেখক ক্যারেন ব্লিকজেনের (ইসাক ডিনেসেন নামেও পরিচিত) জিনিস দিয়ে সাজানো।
বিভিন্ন সময়ে ম্যানর বিভিন্ন বিখ্যাত মানুষদের অতিথি হিসেবে পেয়েছে। যেমন মাইক জ্যাগার, ওয়ালটার ক্রনকাইট (যার নামে ম্যানরের একটি পোষা শূকর জাতীয় অয়ারথগস এর নামকরণ কএয়া হয়েছিল ), জনী কারসন, ব্রুক শিল্ডস এবং রিচার্ড চেম্বারলেইন, এছাড়াও ২০০৭ সালে ভার্জিন আটলান্টিক বিমান সংস্থার লন্ডন-নাইরোবি রুটের উদ্ভোদনের জন্য রিচার্ড ব্রানসন, ইউয়ান মাকগ্রেগার এবং চার্লি ব্রুম্যান ও এখানে এসেছিলেন।
২০০৯ সালের মার্চে মাইকি এবং তানইয়া কার-হার্টলেই জিরাফ ম্যানর কিনে নেন এবং এখন এটি দা সাফারী কালেকশন গ্রুপের বাড়ি এবং হোটেলগুলোর মধ্যে একটি হোটেল হিসেবে পরিচিত।
উদয়পুর ইউনিয়ন
উদয়পুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বর্ডার গার্ড বাংলাদেশের সরঞ্জামের তালিকা
এই নিবন্ধে বর্ডার গার্ড বাংলাদেশ কর্তৃক ব্যবহৃত সরঞ্জামের তালিকা দেয়া হয়েছে। এর মধ্যে রয়েছে ছোটো অস্ত্র, যানবাহন, জাহাজ এবং বিমান।
দেবদাস (১৯২৮-এর চলচ্চিত্র)
দেবদাস ১৯২৮ খ্রিস্টাব্দে মুক্তিপ্রাপ্ত বাংলা নির্বাক চলচ্চিত্র। শরৎচন্দ্র চট্টোপাধ্যায়ের দেবদাস উপন্যাস অবলম্বনে এবং নরেশ মিত্রের পরিচালনায় নির্মিত এই চলচ্চিত্রটি দেবদাস উপন্যাসের প্রথম চলচ্চিত্র অভিযোজন। পরিচালক নরেশ মিত্র এই চলচ্চিত্রে অভিনয়ও করেছিল। এর চিত্রগ্রাহক ছিলেন নিতিন বোস। ব্রিটিশ ভারতের কলকাতায় এই ছবিটির শুটিং হয়েছিল।
তারাক মেহতা কা উল্টা চশমা
তারাক মেহতা কা উল্টা চশমা (বাংলা: তারক মেহতার উল্টো চশমা) ভারতের জনপ্রিয় একটি কৌতুক টেলিভিশন ধারাবাহিক, যা সাব টিভিতে সোমবার থেকে শুক্রবার রাত ৮:৩০ মিনিটে (ভারতীয় সময় অনুযায়ী) প্রচার করা হয়। অনুষ্ঠানটি হাসির পাশাপাশি নানাভাবে শিক্ষাও দিয়ে থাকে। এটি গোকুলধাম নামক একটি সোসাইটি নিয়ে নির্মিত গল্প, যেখান সব রকমের মানুষ একটি পরিবারের মতো বাস করে।
চরিত্রাবলি ও কাহিনীসংক্ষেপ
গোকুলধাম পাউডার গলি, গোরেগাঁও, মুম্বাই এর একটি আবাসিক সোসাইটি। সোসাইটিতে ৪টি উইং আছে: এ উইং, বি উইং, সি উইং, ডি উইং। যদিও সোসাইটিতে ৫০টি ফ্ল্যাট আছে, কিন্তু ধারাবাহিকে শুধুমাত্র ৮টি পরিবারে ঘটনাক্রম দেখায়:
এছাড়াও আরো কিছু চরিত্র আছে। যেমন: জেঠালালের স্ত্রী দয়ার ভাই সুন্দরলাল, সোসাইটির পাশের "অল ইন ওয়ান জেনারেল স্টোর" নামক একটি দোকান মালিক আব্দুল, জেঠালালের দোকানের কর্মচারী নটওয়ারলাল প্রভাশঙ্কর উধাইওয়ালা (নাট্টু কাকা) ও বাঘেশ্বর দাদুখ উধাইওয়ালা (বাঘা), বাঘার বাগদত্তা বাউরি ধন্দুলাল কানপুরিয়া, স্থানীয় থানার ইন্সপেক্টর চা.লু. পান্ডে এবং আরো কিছু ছোট ছোট চরিত্র।
সোসাইটির সকল সদস্যদের মধ্যে খুব ভালো সম্পর্ক আছে। এমন মনে হয় যেনো পুরোটাই একটি পরিবার। তবে সাধারণ ভারতীয় পরিবারের মতো এতেও কিছু ঝগড়াঝাঁটি হয়। তবে সবসময় সোসাইটির কোনো না কোনো সদস্য বিপদে থাকে। বিপদে সবাই সবাইকে সাহায্য করে।
জোঅ্যান ফ্রোগ্যাট
জোঅ্যান ফ্রোগ্যাট (Joanne Froggatt; জন্ম: ২৩ আগস্ট ১৯৮০) হলেন একজন ইংরেজ অভিনেত্রী। তিনি টেলিভিশন, চলচ্চিত্র ও মঞ্চ - এই তিন মাধ্যমেই অভিনয় করেন। ফ্রোগ্যাটের প্রারম্ভিক টিভি কর্মের রয়েছে করোনেশন স্ট্রিট (১৯৯৭-১৯৯৮), ব্যাড গার্লস (১৯৯৯), ডিনারলেডিস (১৯৯৯), আ টাচ অব ফ্রস্ট (২০০৩)। তিনি পরবর্তীকালে ড্যানিয়েলে কেবল: আই উইটনেস (২০০৩), সি নো ইভল: দ্য মুরস মার্ডারারস (২০০৬) ও মার্ডার ইন দ্য আউটব্যাক (২০০৭) টিভি চলচ্চিত্রসমূহে অভিনয় করেন এবং ইন আওয়ার নেম (২০১০) টিভি চলচ্চিত্রে অভিনয় করে সবচেয়ে প্রতিশ্রুতিশীল নবাগত বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার লাভ করেন।
উদয়পুর ইউনিয়ন, মোল্লাহাট
উদয়পুর ইউনিয়ন বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা।
জোঅ্যান ফ্রোগ্যাট
২০১০ সাল থেকে তিনি ডাউনটাউন অ্যাবি ধারাবাহিকের ছয়টি মৌসুমে অ্যানা বেটস চরিত্রে অভিনয় করেন, এবং তার এই কাজের জন্য তিনটি প্রাইমটাইম এমি পুরস্কারের মনোনয়ন লাভ করেন এবং ২০১৪ সালে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। ২০১৬ সালে তিনি আইটিভিএ প্রচারিত মিনি ধারাবাহিক ডার্ক অ্যাঞ্জেল-এ ম্যারি অ্যান কটন চরিত্রে অভিনয় করেন এবং ২০১৭ সালে তিনি যুক্তরাজ্যে আইটিভিতে ও মার্কিন যুক্তরাষ্ট্রে সানড্যান্সটিভিতে প্রচারিত ছয়-পর্বের মিনি ধারাবাহিক লায়ার-এ অভিনয় করেন।
উদয়পুর ইউনিয়ন, মোল্লাহাট
অবস্থান ও সীমানা
মোল্লাহাট উপজেলা হতে ইউনিয়ন পরিষদের দুরত্ব .২০কি:মি:। এই উনিয়নের উত্তর পার্শে গোপালগঞ্জ জেলা, পশ্চিমে চুনখোলা ইউনিয়ন দক্ষিণে কুলিয়া ইউনিয়ন ও পূর্বে আটজুড়ি ইউনিয়ন অবস্থিত।
ইতিহাস
১৮৭০ সালে প্রথমে কয়েকটা গ্রাম/মহল্লা নিয়ে একটি অঞ্চল গঠিত হয় তারপর ১৯১০ সালে উদয়পুর গ্রামে উদয়পুর কাউন্সিল নামে ইউনিয়ন পরিষদ গঠিত হয়।
আয়তন ও জনসংখ্যা
আয়তনঃ ৫৬৬৭ একর। জনসংখ্যা মোট: ২৩১৪০ জন।
শিক্ষা
শিক্ষার হার :  ৫৩.৭৩%
শিক্ষা প্রতিষ্ঠান
হেমচন্দ্র কানুনগো
হেমচন্দ্র কানুনগো ( ৪ আগস্ট,১৮৭১ - ৮ এপ্রিল, ১৯৫১) ছিলেন একজন গোপন রাজনৈতিক সংগঠনের অগ্রদূত নেতা, এবং আলিপুর বোমা মামলায় (১৯০৮-৯) অরবিন্দ ঘোষের সহ-অভিযোগী। তাকে আন্দামানে যাবজ্জীবন দ্বীপান্তর দেয়া হয়, কিন্তু ১৯২১ সালে মুক্তি পান। সম্ভবত তিনি প্রথম বিপ্লবী ছিলেন যিনি ভারত থেকে সামরিক এবং রাজনৈতিক প্রশিক্ষণের জন্য বিদেশে গিয়েছিলেন। তিনি রুশ সাম্রাজ্যের প্যারিস থেকে প্রশিক্ষণ নেন। তিনি ১৯০৮ সালের জানুয়ারিতে দেশে ফিরে আসেন। তিনি কলকাতার নিকটে মুরারিপুকুরে অনুশীলন সমিতির এক বোমা বানানোর কারখানা তৈরি করেন। সেই সমিতির প্রতিষ্ঠাতা সদস্য ছিলেন হেমচন্দ্র কানুনগো, অরবিন্দ ঘোষ এবং তার ভাই বারীন্দ্রকুমার ঘোষ। মুরারিপুকুরে তার তৈরি তিনটি বোমার প্রথমটি ফরাসি চন্দননগরের মেয়রকে হত্যার উদ্দেশ্যে ব্যবহৃত হয় কিন্তু মেয়র অল্পের জন্য বেঁচে যান। দ্বিতীয়টি বইয়ের আকারের এবং তাতে স্প্রিং লাগানো ছিলো। যথা সময়ে বই না খোলাতে কিংসফোর্ড বেঁচে যান। তৃতীয় বোমাটি ক্ষুদিরাম আর প্রফুল্ল চাকী মুজাফফরপুরে ব্যবহার করেছিলেন।
জন্ম ও পারিবারিক পরিচিতি
হেমচন্দ্র কানুনগোর জন্ম তৎকালীন মেদিনীপুর জেলার রাধানগর গ্রামে। পিতার নাম ক্ষেত্রমোহন কানুনগো। এঁদের পূর্বপুরুষের আদি নিবাস ছিল ওড়িশা জাজপুরে এবং পদবি ছিল 'দাস'। জমি জরিপের কাজে মূলতঃ এখানে আসেন আর সেকারণে এঁদের পদবি পরবর্তীকালে হয় 'কানুনগো'। হেমচন্দ্র মেদিনীপুর টাউন স্কুল থেকে এন্ট্রান্স পাশ করেন। সেখানে মেদিনীপুর কলেজে এফ.এ ক্লাসে পড়বার সময় অভিভাবকদের আপত্তি সত্ত্বেও ক্যাম্বেল মেডিক্যাল কলেজে ভর্তি হন। কিন্তু শৈশব থেকেই ছবি আঁকার অভ্যাস ছিল। শেষে কলকাতার গভর্নমেন্ট আর্ট স্কুলে এবং বউবাজার আর্ট গ্যালারিতে চিত্রবিদ্যা শিক্ষা লাভ করেন। পরে তিনি মেদিনীপুর কলেজিয়েট স্কুলে ড্রয়িং শিক্ষক এবং কলেজে রসায়নে ডেমনস্ট্রটরের চাকরি নেন। কিন্তু তাতে গ্রাসাচ্ছাদনের সুবিধা না হওয়ায় মেদিনীপুর জেলা বোর্ডে চাকরি নেন। জ্ঞানেন্দ্রনাথ বসুর প্রেরণায় বিপ্লবী গুপ্ত সংগঠনে প্রবেশ করেন। ১৯০২ খ্রিস্টাব্দে অরবিন্দ ঘোষের সঙ্গে পরিচিত হন। এই সময় থেকেই তার মেদিনীপুরের দল কলকাতার দলের সঙ্গে যুক্ত হয়। তিনি মেদিনীপুরে মাতুলালয়ের প্রাসাদ সংলগ্ন বাগানে নির্বাচিত তরুণদের অস্ত্র ব্যবহারের শিক্ষা দিতেন। এভাবে হেমচন্দ্র কানুনগো হয়েছিলেন স্বাধীনতা সংগ্রামীদের অস্ত্রগুরু। অগ্নিযুগের সৈনিকদের বোমা তৈরি করতে তিনিই শিখিয়েছিলেন।
বিপ্লবী ক্রিয়াকলাপ
হেমচন্দ্র কানুনগো নিজে বোমা তৈরি শিখতে ১৯০৬ খ্রিস্টাব্দের ১৩ আগস্ট ইউরোপ যাত্রা করেন। তবে শুধু বিস্ফোরক তৈরি করা শেখেননি, ইউরোপীয় ধারায় গুপ্ত সমিতি গঠন ও পরিচালনার পদ্ধতি বিষয়ে শিক্ষা নেন। ১৯০৭ খ্রিস্টাব্দে জার্মানির স্টুটগার্ট শহরে বিশ্ব সোশালিস্ট কংগ্রেসের যে অধিবেশন হয় তাতে মাদাম ভিকাজি কামার  সাথে তিনিও উপস্থিত ছিলেন। হেমচন্দ্র চিত্রশিল্পী ছিলেন বলে, কথিত আছে মাদাম কামার অনুরোধে লাল,গেরুয়া ও সবুজ রঙের তেরঙ্গা পতাকা তৈরি করেন এবং ১৯০৭ খ্রিস্টাব্দের ২২ আগস্ট প্রবাসী ভারতীয়দের সম্মেলনে মাদাম কামা সেই পতাকা উত্তোলন করে সারা বিশ্বে নজর কাড়েন। ১৯০৮ খ্রিস্টাব্দের জানুয়ারি মাসে ইউরোপ থেকে দেশে ফিরে আসেন। যুগান্তর দলে যোগ দিয়ে তিনটি বোমা তৈরি করেন। দ্বিতীয় পুস্তক বোমাটি কলকাতার মানিকতলায় আচার্য প্রফুল্ল চন্দ্র রায় রোডে অবস্থিত কলকাতা পুলিশের মিউজিয়ামে রাখা আছে। তৃতীয় বোমা ৩০ শে এপ্রিল ১৯০৮ খ্রিস্টাব্দে ক্ষুদিরাম বসু দ্বারা ছোঁড়ার হেতু ২রা মে কলকাতার মুরারিপুকুর বাগানে দলের সবাইয়ের সাথে ধরা পড়েন। মামলা চলাকালে দলের নরেন গোঁসাই রাজসাক্ষী হয়। তাকে ১লা সেপ্টেম্বর হত্যার কারণে ধরা পড়েন সত্যেন্দ্রনাথ বসু ও কানাইলাল বসু। মুরারিপুকুর ষড়যন্ত্র মামলায় সকলেই স্বীকারোক্তি দিলেও হেমচন্দ্র কোন স্বীকারোক্তি দেন নি। মামলায় অন্যান্যদের সাথে হেমচন্দ্রেরও আন্দামানের সেলুলার জেলে যাবজ্জীবন কারাদণ্ড হয়। এগারো বৎসর পরে ১৯২০ খ্রিস্টাব্দের ফেব্রুয়ারি মাসে মুক্তি পান।
শেষ জীবন
কারাবাস শেষে ১৯২১ খ্রিস্টাব্দে তিনি মেদিনীপুর ফিরে আসেন। কিছুদিন ছবি এঁকে জীবিকা নির্বাহের চেষ্টা করেন। পরবর্তী জীবনে ভীষণ 'সিনিক' হয়ে উঠেন। পরবর্তী জীবনে কিছুকাল মানবেন্দ্রনাথ রায়ের দলের সংগে কাজ করার চেষ্টা করেন। জীবনের শেষভাগে রাধানগরে বাংলো বাড়িতে নির্বিঘ্ন শান্তিতে কাটান। এসময় ছবি আঁকা ও ফটোগ্রাফি নিয়ে থাকতেন। তিনিই আলিপুর বোমা মামলার একমাত্র আসামি যিনি বারীন ঘোষ ইত্যাদির প্ররোচনা সত্ত্বেও পুলিশের কাছে কোনো বিবৃতি দেননি। মৃত্যুকালে তিনি রাজনীতি থেকে বিস্মৃত ছিলেন।
প্রকাশিত গ্রন্থ
১৯২৮ সালে তার বই বাংলায় বিপ্লব প্রচেষ্টা কমলা বুক ডিপো, কলকাতা থেকে প্রকাশিত হয়। বাংলার প্রথম সশস্ত্র রাজনৈতিক বিপ্লব-প্রচেষ্টার ইতিহাস নিরপেক্ষ বিশ্লেষণসহ তিনি এই পুস্তকে বিবৃত করেছেন। এছাড়াও তার রচিত অনাগত সুদিনের তরে বিশেষ উল্লেখযোগ্য।
অ্যাপল টিভি
অ্যাপল টিভি (Apple TV) অ্যাপল ইনকর্পোরেটেড ডেভলপকৃত ও বিক্রিত ডিজিটাল মিডিয়া প্লেয়ার এবং মাইক্রোকনসোল। এটি একটি ছোট নেটওয়ার্ক এপলায়েন্স এবং বিনোদনকারী যন্ত্র যেটি একাধিক উৎস থেকে ডিজিটাল ডাটা গ্রহণ ও একটি উপযুক্ত টিভিত স্ট্রিম করতে পারে।
সুন্দা মেঘলা চিতা
সুন্দা মেঘলা চিতা (Sunda clouded leopard বা Sundaland clouded leopard) (Neofelis diardi), হচ্ছে মাঝারি আকারের বুনো বিড়াল যেটিকে সুমাত্রা ও বোর্নিওতে দেখা যায়। ২০০৬ সালে এটিকে জিনগত বিশিষ্টতার জন্যে আলাদা প্রজাতি হিসেবে বিবেচনা করা হয়।
২০০৮ সালে আইইউসিএন এই প্রজাতিকে সংকটাপন্ন হিসেবে শ্রেণীকরণ করে, তখন এদের মোট সংখ্যা ছিলো ১০,০০০-এর কম এবং সংখ্যা কমার প্রবণতা ছিলো।
বহিঃসংযোগ
Older newspaper articles still online:
স্টার শোবিজ
স্টার শোবিজ বাংলাদেশের দ্য ডেইলি স্টারের একটি সাপ্তাহিক ট্যাবলয়েড । স্থানীয় এবং আন্তর্জাতিক মিডিয়াগুলিতে ফোকাস করে, ট্যাবলয়েড প্রতি শনিবার প্রকাশিত হয়। "আপনার সাপ্তাহিক বিনোদন" স্লোগান দিয়ে স্টার শোবিজ বাংলাদেশের গণমাধ্যমকে দেশের অভিজাত সমাজের প্রচার মাধ্যম হিসেবে একটি সুস্পষ্ট লক্ষ্য বজায় রেখেছে।
অখিল পাল
অখিল পাল (জন্ম: অক্টোবর ১৮, ১৯৭৪) বাংলাদেশের একজন খ্যাতিমান ভাস্কর শিল্পী। তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন।
জন্ম ও পারিবারিক জীবন
অখিল পাল জন্মগ্রহণ করেন ১৯৭৪ সালের ১৮ অক্টোবর নেত্রকোণা জেলার আটপাড়া উপজেলার লুনেশ্বর গ্রামে। বাবার নাম নরেন্দ্র পাল এবং মাতার নাম সুধারানী পাল। তিনি বাবা মায়ের আট সন্তানের মধ্যে সপ্তম। তার স্ত্রীর নাম আর্দ্রিতা পাল রীমা এবং এক কন্যা সন্তান যার নাম অরুন্ধতি পাল।
শিক্ষাজীবন
অখিল পাল শিক্ষা জীবনের শুরু গ্রামের লুনেশ্বরি সরকারি প্রাথমিক স্কুলে। মাধ্যমিক নাজিরগঞ্জ উচ্চ বিদ্যালয়ে। তারপর কলেজ জীবন কাটান আটপাড়া কলেজে। এরপর নারায়ণগঞ্জ চারুকলা ইনস্টিটিউট থেকে বিএফএ করেন।
কর্মজীবন
অখিল পাল মূলত বাংলাদেশের একজন খ্যাতিমান ভাস্কর এবং তার কর্মজীবনও এই ভাস্কর্যের উপর। তিনি এই পর্যন্ত বাংলাদেশের ইতিহাসের উপর তৈরি করা অনেক খ্যাতিসম্পূর্ণ ভাস্কর্য তৈরি করেছেন। যার ফলে তিনি অনেক সু-খ্যাতি অর্জন করেছেন। ছোটবেলা থেকে তার এই কাজের প্রতি অনেক আগ্রহ ছিল। প্রথমে তিনি মা এবং বড়ো ভাইয়ের কাছ থেকে প্রতিমা বানানো শিখেছেন। এরই ধারাবাহিকতায় পরবর্তীকালে তিনি বিভিন্ন ভাস্কর্য তৈরিতে পারদর্শী হয়ে উঠেন।
তৈরিকৃত ভাস্কর্যসমূহ
অখিল পাল বাংলাদেশের ইতিহাসের উপর বিভিন্ন ধরনের এই পর্যন্ত অনেকগুলো ভাস্কর্য তৈরি করেছেন। অখিল পালের তৈরিকৃত এই পর্যন্ত যতগুলো ভাস্কর্য আছে, সেগুলোর তালিকা নিচে দেওয়া হলো।
পুরস্কার ও সম্মাননা
বাংলাদেশ মানবাধিকার নাট্য পরিষদ থেকে ২০১৪ সালে গুণীজন সংবর্ধনা পুরস্কার লাভ করেন।
কপৌ ফুল
কপৌ ফুল বা শেয়াললেজী অর্কিড (Foxtail Orchid) (বৈজ্ঞানিক নাম: Rhynchostylis retusa) হচ্ছে একটি ফুটন্ত অর্কিড। এই অর্কিড বনেজঙ্গলে সহজেই পাওয়া যায়। এই অর্কিডের ফুলের শাখায় শতাধিক গোলাপি ফুল ফোটে। শীতে এবং বসন্তের শুরুতে ফুল ফোটে। বাংলাদেশে সহজলভ্য অর্কিডের মধ্যে সবচেয়ে সুন্দর। এদের পাতা খাদাল, লম্বা, বায়ুমূল পুরুষ্টু ও ছড়ান। পাতার কক্ষ থেকে ২৫-৩৫ সেমি লম্বা ঝুলন্ত মঞ্জরিতে ঠাসা ফুল থাকে। ফুল বেগুনি-সাদা এবং সামান্য সুগন্ধি থাকে। অর্কিড প্রতি চার বছরে একবার ফোটে।
বিস্তৃতি
এই অর্কিড সমুদ্রপৃষ্ঠ থেকে ১৩০০ মিটার উচ্চতায় পাওয়া যায়।বাংলাদেশ, বেনিন, বার্মা, কম্বোডিয়া, চীন, ভারত ইন্দোনেশিয়া, নেপাল, লাওস, মালয়েশিয়া, ফিলিপাইন, সিংগাপুর, শ্রীলঙ্কা, থাইল্যান্ড এবং ভিয়েতনাম এই অঞ্চলসমূহে এই পরগাছাটি পাওয়া যায় ।
শার্দূল বিহান
শরদুল ভিহন (জন্ম ১১ জানুয়ারি ২০০৩) একজন ভারতীয় শ্যুটার। ২০১৮ সালে, জাকার্তা পেলবঙ্গে, এশিয়ান গেমসে, মাত্র ১৫ বছর বয়সে পুরুষের ডাবল ট্র্যাপে ইভেন্টে  রৌপ্য পদক জিতেছিলেন।
প্রবাসী-প্রেরিত অর্থ
প্রবাসী-প্রেরিত অর্থ বা রেমিট্যান্স হল প্রবাসে কর্মরত কোন অভিবাসী কর্মী তার মাতৃরাষ্ট্রে যে অর্থ প্রেরণ করে। উন্নয়নশীল দেশগুলিতে আন্তর্জাতিক অর্থসাহায্যের পাশাপাশি প্রবাসী অভিবাসীদের প্রেরিত অর্থ দেশগুলির অন্তর্মুখী অর্থপ্রবাহের অন্যতম উৎস। এগুলি আন্তর্জাতিক পুঁজি প্রবাহের অন্যতম অংশ; শ্রম-রপ্তানিকারী দেশগুলির ক্ষেত্রে এটি বিশেষভাবে প্রযোজ্য। ২০১৪ সালে ৪৩ হাজার ৬০০ কোটি মার্কিন ডলার উন্নয়নশীল দেশগুলিতে প্রবাসী-প্রেরিত অর্থ হিসেবে প্রবেশ করে, যা একটি রেকর্ড। ২০১৫ সালে মোট বৈশ্বিক প্রবাসী-প্রেরিত অর্থের পরিমাণ ছিল ৫৮ হাজার ২০০ কোটি মার্কিন ডলার। ভারত ও চীনসহ কিছু রাষ্ট্র প্রতি বছর তাদের প্রবাসী কর্মীসম্প্রদায়ের কাছ থেকে হাজার হাজার কোটি মার্কিন ডলার অর্জন করে থাকে। ২০১৪ সালে ভারত প্রায় ৭ হাজার কোটি মার্কিন ডলার এবং চীন প্রায় ৬ হাজার ৪০০ কোটি প্রবাসী-প্রেরিত অর্থ অর্জন করে।
জমিয়াতুল ফালাহ মসজিদ
জমিয়তুল ফালাহ মসজিদ বাংলাদেশের চট্টগ্রামে অবস্থিত একটি বিখ্যাত ও ঐতিহাসিক মসজিদ; যা বাংলাদেশের দ্বিতীয় বড় মসজিদ হিসাবেও পরিচিত। ২০১৩ সালে জাতীয় সংসদে ইসলামিক ফাউন্ডেশন বিল-২০১৩ পাসের মাধ্যমে এই মসজিদ ও কমপ্লেক্স ব্যবস্থাপনা ইসলামিক ফাউন্ডেশনের আওতায় আনা হয়।
অবস্থান
এই মসজিদটি চট্টগ্রাম শহরের দামপাড়াস্থ ওয়াসা সদর দপ্তরের পাশে অবস্থিত।
বিবরণ
এটি অনেকগুলি খিলানসহ চমৎকার স্থাপত্যে নির্মিত। মূল ভবনটি  পাঁচতলা মসজিদ। প্রায় ১০০০০ মানুষ এখানে একত্রে নামায আদায় করতে পারে। মূল ভবনের সামনে একটি বিশাল জায়গা রয়েছে সেখানে ঈদ উল ফিতর এবং ঈদ উল আযহার সময় ঈদের নামায অনুষ্ঠিত হয়। ঈদের সময় এখানে প্রায় ৫০,০০০ মানুষ একত্রে জড়ো হয়।
শাহাদাহ্‌
শাহাদাহ্ (شهادة ) একটি মুসলিম বিশ্বাস। আরবিতে এর অর্থ "সাক্ষ্য দেয়া"। ইসলামে শাহাদাহ্‌ (বা শাহাদাত) বলতে আল্লাহ্‌র একত্ব ও মুহাম্মদ যে তার শেষ নবী তার শপথ নেয়াকে বোঝায়। শাহাদাহ্‌ আবৃত্তি করাকে সুন্নী মুসলমানেরা ইসলামের পাঁচ স্তম্ভের একটি মনে করেন।
মূলবাক্য
আরবি: বাংলা অনুবাদ: "আমি সাক্ষ্য দিচ্ছি যে, আল্লাহ ছাড়া উপাসনার যোগ্য কিছু নেই এবং আমি সাক্ষ্য দিচ্ছি যে, মুহাম্মদ আল্লাহর বার্তাবাহক।"
ওরাঙ্গি টাউন
ওরাঙ্গি টাউন (اُورنگي ٽاؤن, ) শহরের উত্তর-পশ্চিমাঞ্চলে অবস্থিত যা ওরাঙ্গির বিস্তৃত পৌরসভার নামে নামকরণ করা হয়েছিল। স্থানীয় সরকার অধ্যাদেশ ২০০১ এর অংশ হিসাবে ওরাঙ্গি টাউন গঠিত হয়েছিল এবং ১৩ টি ইউনিয়ন পরিষদে উপ-বিভক্ত হয়েছিল। ২০১১ সালে নগর ব্যবস্থাটি ভেঙে দেওয়া হয়েছিল এবং ২০১৫ সালে করাচি পশ্চিম জেলার অংশ হিসাবে ওরাঙ্গি টাউন পুনরায় সংগঠিত হয়েছিল।
শাহাদাহ্‌
সাক্ষ্যসমূহ
ঘোষণাগুলি নিম্নরূপ:
ওরাঙ্গি টাউন
অবস্থান
অরাঙ্গি টাউনের সীমানা শাহরাহ-এ-জাহিদ হোসাইনের উত্তরে নতুন করাচি শহর, পূর্বে গুজর নালা খাল দিয়ে গুলবার্গ শহর, দক্ষিণে লিয়াকতাবাদ শহর এবং পশ্চিমে এসআইটিই শহর। ইউনিয়ন পরিষদ নামে ১৩ টি সরকারি উপকন্ঠ ছিল।
শাহাদাহ্‌
সাক্ষ্যসমূহ
উপরের বিবৃতি দুটি সাধারণ আশহাদু আন (“আমি সাক্ষ্য দিচ্ছি যে”) বাক্যাংশ দ্বারা শুরু হয়, ফলে পূর্ণরূপ দাঁড়ায়:
ওরাঙ্গি টাউন
ইতিহাস
ফেডারেল সরকার ২০০০ সালে স্থানীয় সরকার সংস্কার করেছিল, যা পূর্ববর্তী "তৃতীয় স্তর সরকারের" (প্রশাসনিক বিভাগ) কে সরিয়ে দিয়ে এর পরিবর্তে চতুর্থ স্তর (জেলা) স্থাপন করেছিল। করাচির প্রভাবটি ছিল ২০০১ সালে পূর্বের করাচি বিভাগকে ভেঙে দেওয়া এবং এর পাঁচটি জেলা একত্রে একটি নতুন করাচি সিটি-জেলা গঠনের জন্য কেমারি টাউনসহ আঠারোটি স্বায়ত্তশাসিত নির্বাচনী শহর নিয়ে গঠিত হয়েছিল। ২০১১ সালে, করাচি মেট্রোপলিটন কর্পোরেশন ব্যবস্থাটি পুনঃপ্রবর্তন হওয়ার পরে, ব্যবস্থাটি ভেঙে দেওয়া হয়েছিল তবে ২০১৫ সাল পর্যন্ত আমলাতান্ত্রিক প্রশাসনের জন্য স্থায়ী ছিল। ২০১৫ সালে, করাচি শহর করাচি পশ্চিম জেলার অংশ হিসাবে পুনরায় সংগঠিত হয়েছিল।
শাহাদাহ্‌
সাক্ষ্যসমূহ
শিয়া ইসলামে এর সাথে তৃতীয় সাক্ষ্য (শাহাদত আস-সালাসা) যোগ করা হতে পারে:
ফলস্বরূপ:
ডোরেমন: নোবিতা'স দ্য নাইট বিফোর অ্যা ওয়েডিং
ডোরেমন: নোবিতা'স দ্য নাইট বিফোর অ্যা ওয়েডিং (のび太の結婚前夜) ১৯৯৯ সালের একটি জাপানি অ্যানিমে স্বল্পদৈর্ঘ্য চলচ্চিত্র যা জনপ্রিয় মাঙ্গা এবং আনিমে ধারাবাহিক ডোরেমন-এর উপর ভিত্তি করে নির্মিত। এটি মার্চ ৬, ১৯৯৯ সালে জাপানে ডোরেমন: নোবিতা ড্রিফ্টস ইন দ্য ইউনিভার্স নামে প্রিমিয়ার হয়। এই চলচ্চিত্রের মূল কাহিনিসূত্রের রচনা করেছেন হিরোশি ফুজিমোতো এবং মোতো আবিকো।
কাহিনীসংক্ষেপ
এই স্বল্পদৈর্ঘ্য চলচ্চিত্রে নোবিতা ও ডোরেমন ভবিষ্যতে নোবিতার বিয়ের আগের দিনে যায়। সেখানে তারা দেখতে পায় ভবিষ্যত নোবিতা ভুলক্রমে বিয়ের আগের দিনে হোটেলে উপস্থিত হয়েছে। এরপর ভবিষ্যত নোবিতা ও শিজুকা রাস্তায় হাঁটতে বের হয়। পথিমধ্যে একটি হারানো বিড়াল খুঁজে পায় এবং বিড়ালটিকে মালিকের কাছে ফেরত দিতে তার বাড়িতে যায়। কিন্তু জানতে পারে যে মালিকটি কিছুক্ষণ আগে বিদেশে যাওয়ার উদ্দেশ্যে বিমানবন্দরে রওনা দিয়েছে। ঘটনাক্রমে তারা বিড়ালটিকে মালিকের কাছে পৌছাতে সমর্থ হয়। অতঃপর নোবিতা ও ডোরেমন দেখতে পায় ভবিষ্যত নোবিতা এবং তার বন্ধুরা খুব মজা করছে। অন্যদিকে শিজুকা তার বাবাকে বলে, সে বিয়ে করলে তার মা-বাবা একাকী হয়ে যাবে। তখন শিজুকার বাবা তাকে সব বুঝিয়ে বলেন। তিনি বলেন, নোবিতা তোমাকে খুব ভালোবাসে। সে তোমাকে খুশিতে রাখবে। আমাদের জন্য চিন্তা করো না। আমাদের কোনো সমস্যা হবে না। তুমি বিয়ের জন্য প্রস্তুতি নাও। শিজুকা তখন হাসিমুখে সবকিছু বুঝতে পারে। নোবিতা ও ডোরেমন এসবকিছু দেখতে পায়। পরিশেষে নোবিতা ও শিজুকার বিয়ের মধ্য দিয়ে চলচ্চিত্রটি সমাপ্ত হয়।
বাংলাদেশ ফিল্ম ইনস্টিটিউট
বাংলাদেশ ফিল্ম ইনস্টিটিউট (বিএফআই) বাংলাদেশের বেসরকারি একটি শিক্ষা প্রতিষ্ঠান যা শিল্পসম্মত চলচ্চিত্র নির্মাণের লক্ষ্যে নতুন চলচ্চিত্রনির্মাতাদের প্রশিক্ষণ দিয়ে থাকে। ডিজিটাল ফিল্ম মেকিংয়ের তাত্ত্বিক ও ব্যবহারিক উভয় বিষয়ে প্রশিক্ষণ প্রদান করে বিএফআই। বাংলাদেশের একুশে পদকপ্রাপ্ত চলচ্চিত্রনির্মাতা তানভীর মোকাম্মেল ২০০৫ সালে বাংলাদেশ ফিল্ম ইনস্টিটিউট প্রতিষ্ঠা করেন। সেই থেকে তানভীর মোকাম্মেলসহ চলচ্চিত্রের বিশিষ্ট শিক্ষকবৃন্দের প্রচেষ্টায় এ পর্যন্ত ষাটটি (৬০) চলচ্চিত্র প্রশিক্ষণ কোর্স পরিচালনা করেছে বিএফআই। বাংলাদেশ ফিল্ম ইনস্টিটিউট থেকে উত্তীর্ণ হাজারেরও বেশি শিক্ষার্থী এখন সারা দেশে চলচ্চিত্র সংশ্লিষ্ট নানা কাজে নিয়োজিত রয়েছেন।
ইতিহাস
২০০৫ সালে বাংলাদেশ ফিল্ম ইনস্টিটিউট (বিএফআই) প্রতিষ্ঠিত হয়। বিএফআই-য়ের প্রতিষ্ঠাতা পরিচালক তানভীর মোকাম্মেল ছাত্রজীবনে ফিল্ম সোসাইটি আন্দোলন করাকালীন সময়ে স্বপ্ন দেখতেন বিশ্ব-চলচ্চিত্র শিক্ষার ধারাবাহিকতায় বাংলাদেশেও চলচ্চিত্র শিক্ষার একটি প্রতিষ্ঠান তৈরী হবে। সরকারি পৃষ্ঠপোষকতা না পেয়ে তানভীর মোকাম্মেল ওঁর পেশাদার ফিল্ম ইউনিট নিয়ে তখন ব্যক্তিগত উদ্যোগেই গড়ে তোলেন চলচ্চিত্র শিক্ষার অ-বাণিজ্যিক এই প্রতিষ্ঠানটি বাংলাদেশ ফিল্ম ইনস্টিটিউট (বিএফআই)। প্রতিষ্ঠার পর থেকে আজ পর্যন্ত বিএফআই নিয়মিতভাবে চলচ্চিত্র প্রশিক্ষণ কোর্স, ওয়ার্কশপ এবং চলচ্চিত্র প্রদর্শনীর আয়োজন করে আসছে।
লক্ষ্য ও উদ্দেশ্য
বাংলাদেশে শিল্পসম্মত চলচ্চিত্র তৈরী ও দেশে সুস্থধারার চলচ্চিত্র সংস্কৃতি প্রতিষ্ঠার লক্ষ্যে আগ্রহী চলচ্চিত্র নির্মাতাদের চলচ্চিত্রের কারিগরী শিক্ষা প্রদান করাই বাংলাদেশ ফিল্ম ইনস্টিটিউটের মূল লক্ষ্য। এছাড়া নতুন চলচ্চিত্রনির্মাতাদের বিশ^-চলচ্চিত্রের ইতিহাস, চলচ্চিত্রের ভাষা ও নান্দনিক বিষয়গুলি শিক্ষা প্রদান করা বিএফআই-য়ের অন্যতম উদ্দেশ্য।
কোর্স এবং ওয়ার্কশপ
বাংলাদেশ ফিল্ম ইনস্টিটিউট বর্তমানে “ডিজিটাল ফিল্ম মেকিং কোর্স” পরিচালনা করে থাকে। কোর্সটির প্রথম পর্বে এক মাস ব্যাপী অনলাইন ক্লাসের মাধ্যমে চলচ্চিত্রের বিষয়ভিত্তিক শিক্ষা প্রদান করা হয়। প্রথম পর্বের পাঠদান শেষে একটি পরীক্ষা অনুষ্ঠিত হয়। কোর্সটির দ্বিতীয় পর্বে পরীক্ষায় উত্তীর্ণ শিক্ষার্থীরা ৫ (পাঁচ) মিনিটের একটি চলচ্চিত্র যৌথভাবে নির্মাণ করে থাকেন। উক্ত পর্ব দু’টির শেষে বাংলাদেশ ফিল্ম ইনস্টিটিউট থেকে শিক্ষার্থীদের সনদপত্র প্রদান করা হয়।
কোর্সের বিষয়সমূহ
বিশ্ব-চলচ্চিত্রের ইতিহাস, চলচ্চিত্রের ভাষা, চিত্রনাট্য, শিল্পনির্দেশনা, চলচ্চিত্র নন্দনতত্ত্ব, আবহসঙ্গীত, চিত্রগ্রহণ, অভিনয়, শব্দের নন্দনতত্ত্ব, পোশাক ও প্রপস্, প্রামাণ্যচিত্র, চলচ্চিত্র সমালোচনা, চলচ্চিত্র পাঠ, চলচ্চিত্র প্রোডাকশন ডিজাইন ও শট ডিভিশন।
এছাড়া বাংলাদেশ ফিল্ম ইনস্টিটিউট বিভিন্ন সময়ে সারা দেশে চলচ্চিত্রের নানা দিক নিয়ে ওয়ার্কশপ আয়োজন করে থাকে।
পরিচালক
বাংলাদেশ ফিল্ম ইনস্টিটিউটের পরিচালক তানভীর মোকাম্মেল একজন প্রখ্যাত বাংলাদেশী চলচ্চিত্রনির্মাতা। তিনি বাংলাদেশ শর্ট ফিল্ম ফোরামের প্রাক্তন প্রেসিডেন্ট হিসেবে দায়িত্ব পালন করেছেন। চলচ্চিত্রে অবদানের জন্যে বাংলাদেশ সরকার তানভীর মোকাম্মেলকে সম্মানীয় “একুশে পদক” প্রদান করেন। এছাড়াও তিনি দশ বার জাতীয় চলচ্চিত্র পুরস্কার লাভ করেন। তিনি মোট সাতটি কাহিনীচিত্র ও চৌদ্দটি প্রামাণ্যচিত্র নির্মাণ করেছেন। তাঁর উল্লেখযোগ্য চলচ্চিত্রসমূহের মধ্যে “নদীর নাম মধুমতী”, “চিত্রা নদীর পারে”, “লালসালু”, “লালন”, “রাবেয়া”, “জীবনঢুলী”, “রূপসা নদীর বাঁকে”, “১৯৭১”, “সীমান্তরেখা” অন্যতম।
কোর্স
উত্তম গুহ, শিল্পনির্দেক
সৈয়দ সাবাব আলী আরজু, সঙ্গীত পরিচালক
চিত্রলেখা গুহ, অভিনেত্রী, পোশাক ও কাস্টিং ডিরেক্টর
রাকিবুল হাসান, চিত্রগ্রাহক
সগীর মোস্তফা, চলচ্চিত্রনির্মাতা
ওয়ার্কশপ
ড. জন হুড, চলচ্চিত্র সমালোচক, অস্ট্রেলিয়া
সৌমেন্দু রায়, চিত্রগ্রাহক, ভারত
মধুজা মুখার্জী, চলচ্চিত্র শিক্ষক, যাদবপুর বিশ^বিদ্যালয়
আন্দ্রে গ্রাফেন্সটাইন, প্রামাণ্যচিত্রনির্মাতা, জার্মাানী
সন্দীপ রায়, চলচ্চিত্র শিক্ষক, রামুজী ফিল্ম সেন্টার
মোহাম্মদ আব্দুস সাত্তার, শব্দ গ্রাহক
সৈয়দা নিগার বানু, চলচ্চিত্রনির্মাতা
অ্যালামনাই
বাংলাদেশ ফিল্ম ইনস্টিটিউট (বিএফআই)-য়ের প্রাক্তন ছাত্রছাত্রীদের নিজেদের মধ্যে যোগসূত্র স্থাপন এবং তা অব্যাহত রাখার লক্ষ্যে বাংলাদেশ ফিল্ম ইনস্টিটিউট এ্যালামনাই এসোসিয়েশন (বিএফআইএএ) গঠন করা হয়। বাংলাদেশ ফিল্ম ইনস্টিটিউট (বিএফআই) থেকে যারা সাফল্যের সঙ্গে কোর্স সমাপ্ত করেছেন তারাই কেবল বাংলাদেশ ফিল্ম ইনস্টিটিউট এ্যালামনাই এসোসিয়েশন (বিএফআইএএ)-য়ের সদস্যপদ লাভ করতে পারবেন। এ সংস্থার উদ্দেশ্য হচ্ছে  ফিল্ম ইনস্টিটিউটের সঙ্গে প্রাক্তন ছাত্রছাত্রীদের সংযোগ এবং প্রাক্তন ছাত্রছাত্রীদের নিজেদের মধ্যে সম্পর্ক ও সহযোগিতা গড়ে তোলা, চলচ্চিত্র বিষয়ক কর্মকান্ডের সঙ্গে সংগঠনকে সম্পৃক্ত করা, চলচ্চিত্র সংক্রান্ত পত্রিকা প্রকাশ করা। এছাড়াও সেমিনার, সিম্পোজিয়াম, কর্মশালা এবং চলচ্চিত্র প্রদর্শনীর আয়োজন করা। নানা বিনোদনমূলক অনুষ্ঠান যেমন বাৎসরিক পুনর্মিলনীর আয়োজন করা।
জাভাদেশীয় গণ্ডার
জাভাদেশীয় গণ্ডার (Sunda rhinoceros) (বৈজ্ঞানিক নাম: Rhinoceros sondaicus), অথবা ক্ষুদ্রতর এক শৃঙ্গযুক্ত গণ্ডার অথবা সুন্দা গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী।
বিস্তৃতি ও আবাসস্থল
এমনকি সবচেয়ে আশাবাদী সংখ্যা বলে যে ১০০-এর কম জাভাদেশীয় গণ্ডার বন্য অবস্থায় টিকে আছে। এই প্রজাতিকে পৃথিবীর সবচেয়ে মহাবিপন্ন প্রজাতি হিসেবে বিবেচনা করা হয়। জাভাদেশীয় গণ্ডার একটি জায়গাতেই বেঁচে আছে আর সেটি হচ্ছে জাভার পশ্চিমে অবস্থিত উজুং কুলন জাতীয় উদ্যানে।
জাভাদেশীয় গণ্ডার বন্য অবস্থায় ৩০-৪৫ বছর বাঁচতে পারে। এটি ঐতিহাসিকভাবে অতিবৃষ্টি অরণ্য, ভেজা তৃণভূমি, এবং বিশাল বন্যাপ্রবণ এলাকার সমভূমিতে বাস করে। জাভাদেশীয় গণ্ডার সাধারণত মানুষ এড়িয়ে চলে, কিন্তু ভয় পেলে মানুষকে আক্রমণ করে। বিজ্ঞানী ও সংরক্ষণবাদীরা এদের দুর্লভতার কারণে খুব কমই এই প্রাণী সম্পর্কে গবেষণা করতে পারেন। গবেষকগণ এঁদের আচরণ এবং আকার গবেষণার জন্য ক্যামেরা ফাঁদের উপর নির্ভর করেন। ২০১২ সালের এপ্রিলে, জাতীয় উদ্যানসমূহের কর্তৃপক্ষ একটি ভিডিও প্রদর্শন করে যাতে ৩৫টি জাভাদেশীয় গণ্ডারকে মাতা-সন্তানসহ দেখা যায়।
সাদা গণ্ডার
সাদা গণ্ডার or (White rhinoceros বা square-lipped rhinoceros) (দ্বিপদ নাম: Ceratotherium simum) হচ্ছে গণ্ডার পরিবারের অন্তর্ভুক্ত একটি স্তন্যপায়ী প্রাণী। এই প্রজাতির গণ্ডার পৃথিবীতে সবচেয়ে বেশি সংখ্যায় টিকে আছে এবং এটির আকার সবচেয়ে বড়। এর প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক। এটির দুটি উপপ্রজাতির নাম হচ্ছে দক্ষিণী সাদা গণ্ডার এবং উত্তুরে সাদা গণ্ডার। ২০০৭ সালের শেষে দক্ষিণী সাদা গণ্ডারের সংখ্যা ছিলো ১৭,৪৬০টি। আর উত্তুরে সাদা গণ্ডারের সংখ্যা মাত্র ৭টি যাদের ভেতর চারটি জন্মদানে সক্ষম বয়স্ক গণ্ডার।
গোপালগঞ্জ জেলা
গোপালগঞ্জ জেলা বাংলাদেশের মধ্যাঞ্চলের ঢাকা বিভাগের একটি প্রশাসনিক অঞ্চল। গোপালগঞ্জ হল এই জেলার প্রধান ও জেলাসদর শহরকে। এই জেলার উত্তরে ফরিদপুর জেলা, দক্ষিণে পিরোজপুর ও বাগেরহাট জেলা, পূর্বে মাদারীপুর ও বরিশাল জেলা এবং পশ্চিমে নড়াইল জেলা রয়েছে।
ইতিহাস
ব্রিটিশ ঔপনিবেশিক শাসনের সময় পূর্ববঙ্গের (বর্তমান বাংলাদেশের) তৎকালীন ফরিদপুর জেলার একটি মহকুমা ছিলো গোপালগঞ্জ জেলা। এই গোপালগঞ্জ জেলা এক সময় রাজগঞ্জ নামেও পরিচিত ছিল।
গোপালগঞ্জ অঞ্চলটি মাকিমপুর ষ্টেটের জমিদার রাণি রাসমনির দায়িত্বে ছিল। তিনি এক জেলে কন্যা ছিলেন। তিনি একদিন এক ইংরেজ সাহেবের প্রাণ রক্ষা করেন। তখন ছিল সিপাই বিদ্রোহের সময়। পরবর্তীতে তারই পুরস্কার স্বরূপ ইংরেজরা তাকে সম্পূর্ণ মাকিমপুরে অঞ্চল দিয়ে দেন। রানী রাসমনির নাতি ছিলেন গোপাল। ধারণা করা হয় সেই গোপালের নামানুসারে রাজগঞ্জের নাম হয় গোপালগঞ্জ।
অবস্থান ও আয়তন
বাংলাদেশের দক্ষিণ পশ্চিমাংশে মধুমতি নদী বিধৌত একটি জেলা। ঢাকা বিভাগের অন্তর্গত ১৩টি জেলার একটির নাম গোপালগঞ্জ। এই জেলা ২৩°৩৬' উত্তর অক্ষাংশে এবং ৮৯°৫১' পূর্ব দ্রাঘিমাংশের মধ্যে অবস্থিত। বর্তমানে সমুদ্রপৃষ্ট থেকে এর গড় উচ্চতা ৪৬ ফুট। এ জেলার উত্তরে ফরিদপুর জেলা, দক্ষিণে পিরোজপুর জেলা ও বাগেরহাট জেলা, পূর্বে মাদারীপুর জেলা ও বরিশাল জেলা, পশ্চিমে নড়াইল জেলা। এ জেলার পূর্ব সীমানার খাটরা গ্রামের অধিবাসী হিন্দু ধর্মালম্বীরাই এ অঞ্চলে প্রথমে বসতি স্থাপন করে। ধারণা করা হয়, এটি বল্লাল সেনের আমলের (১১০৯-১১৭৯ খ্রিষ্টাব্দ) ঘটনা। এর আয়তন ১৪৮৯ বর্গ কিলোমিটার। জনসংখ্যা প্রায় ১১ লাখ। নারী-পুরুষের অনুপাত প্রায় সমান সমান। মুসলমান ৭৩.৬২%, হিন্দু ২৫.১৩%, খ্রিষ্টান ১.২০% এবং অন্যান্য ০.০২%। শিক্ষার গড় হার ৫৮.১% ( ২০১১ সালের আদমশুমারি অনুযায়ী)। জনগোষ্ঠীর প্রধান পেশা কৃষি। প্রধান ফসল ধান, পাট, আঁখ ও বাদাম। বিলুপ্তপ্রায় ফসলাদির মধ্যে রয়েছে চিনা, কাউন, আউশ ধান। জেলার প্রধান রপ্তানি ফসল পাট ও তরমুজ। প্রাচীন নির্দেশনাদির মধ্যে আছে চন্দ্রবর্মা ফোর্ট (কোটাল দুর্গ), বহলতলী মসজিদ (১৫৪৩ খ্রিষ্টাব্দ), সেন্ট মথুরনাথ এজি চার্চ, শ্রীধাম ওড়াকান্দির শ্রী হরিমন্দির, ননী ক্ষীরের নবরত্ন মন্দির, কোর্ট মসজিদ, কেন্দ্রীয় কালীবাড়ি, দীঘলিয়া দক্ষিণা কালীবাড়ি ইত্যাদি।
প্রশাসনিক এলাকাসমূহ
গোপালগঞ্জ জেলা ৫ টি উপজেলা, ৫ টি থানা, ৪টি পৌরসভা ও ৬৮টি ইউনিয়ন নিয়ে গঠিত।
উপজেলাসমূহ
গোপালগঞ্জ জেলায় মোট ৫ টি উপজেলা রয়েছে। উপজেলাগুলো হল:
শাইক সিজার
কাজী শাইক সিজার (জন্ম: ২২ আগস্ট, ১৯৯০) মার্কিন যুক্তরাষ্ট্রের ফ্লোরিডায় জন্মগ্রহণকারী বিশিষ্ট আর্টিস্টিক জিমন্যাস্ট। মিশিগান ওল্ভরাইন্স পুরুষ জিমন্যাস্টিকস দলের সক্রিয় সদস্য তিনি। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে তিনি বাংলাদেশ দলের প্রতিনিধিত্ব করেছেন। এছাড়াও, তিনি দক্ষিণ কোরিয়ার ইঞ্চিয়নে অনুষ্ঠিত ২০১৪ সালের এশিয়ান গেমসের বাংলাদেশ দলের প্রতিনিধিত্ব করছেন।
খেলোয়াড়ী জীবন
সিজার আন্তর্জাতিক ক্রীড়াঙ্গনে বাংলাদেশ ও মার্কিন যুক্তরাষ্ট্রের দ্বৈত নাগরিকত্ব লাভ করে প্রতিদ্বন্দ্বিতা করছেন। ডিসেম্বর, ২০১১ সালে মধ্য দক্ষিণ এশিয়ান আর্টিস্টিক জিমন্যাস্টিকস চ্যাম্পিয়নশীপে অংশগ্রহণ করেন। বাংলাদেশের পক্ষে অংশ নিয়ে প্যারালাল বার বিষয়ে অংশ নিয়ে বাংলাদেশকে আন্তর্জাতিক প্রতিযোগিতায় প্রথমবারের মতো স্বর্ণপদক এনে দেন। এছাড়াও ভল্টে রৌপ্যপদক ও ফ্লোর এবং অল-এরাউন্ড বিষয়ে ব্রোঞ্জপদক লাভ করেন।  তার এ সাফল্যে বাংলাদেশের সর্ববৃহৎ ইংরেজি ভাষার দৈনিক দ্য ডেইলি স্টার তাকে গোল্ডেন সাইক উপনামে অভিহিত করে।
এপ্রিল, ২০১২ সালে লন্ডনে অনুষ্ঠিত গ্রীষ্মকালীন অলিম্পিকে সিজারকে বাংলাদেশ দলের সদস্য হিসেবে মনোনীত করা হয়। আশা করা হয়েছিল যে, অলিম্পিক গেমসে বাংলাদেশের জন্যে প্রথমবারের মতো পদক জয়ে সহযোগিতা করবেন। কিন্তু এ আশা অপূর্ণই থেকে যায়।
ইসমাইল মাতার
ইসমাইল মাতার খামিস আল মুখাইনি আল জুনাইবি (إسماعيل مطر‎, Ismail Matar; ৭ এপ্রিল ১৯৮৩; ইসমাইল মাতার নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
১৯৯৭–৯৮ মৌসুমে, আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে ইসমাইল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য কাতারি ক্লাব আল সাদে ধারে খেলেছেন।
২০০৩ সালে, ইসমাইল সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০০৩ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৩১ ম্যাচে ৩৫টি গোল করেছেন।
প্রারম্ভিক জীবন
ইসমাইল মাতার খামিস আল মুখাইনি আল জুনাইবি ১৯৮৩ সালের ৭ই এপ্রিল তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইসমাইল সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০০৩ সালের ১৯শে অক্টোবর তারিখে, ২০ বছর, ৬ মাস ও ১২ দিন বয়সে, বাম পায়ে ফুটবল খেলায় পারদর্শী ইসমাইল তুর্কমেনিস্তানের বিরুদ্ধে অনুষ্ঠিত ২০০৪ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি তুর্কমেনিস্তান ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে ইসমাইল সর্বমোট ৮ ম্যাচে ২টি গোল করেছেন।
জ্যোতিভূষণ চাকী
জ্যোতিভূষণ চাকী (জন্ম: ১৯২৫ - মৃত্যু: ২৭ মার্চ ২০০৮) একজন বাঙালি ভারতীয় শিক্ষাবিদ ও ভাষাবিদ ছিলেন। তিনি ১৮টি ভাষায় পারদর্শী ছিলেন। সংস্কৃত ভাষায় বিশেষ কৃতিত্বের জন্য তিনি কাব্যতীর্থ সম্মান পান।
জন্ম ও প্রারম্ভিক জীবন
জ্যোতিভূষণ চাকীর জন্ম অবিভক্ত বাংলার দিনাজপুরে তার মাতুলালয়ে। তার পৈতৃক নিবাস ছিল অধুনা বাংলাদেশের পাবনায়। অহিভূষণ চাকী ও জ্যোৎস্নারানির সাত পুত্র সন্তান ও তিন কন্যা সন্তানের সর্বজ্যেষ্ঠ ছিলেন জ্যোতিভূষণ। দিনাজপুরের জেলা স্কুলে তার প্রাথমিক শিক্ষা। পাবনার এডওয়ার্ড কলেজ থেকে বি.এ পাশ করেন। পরবর্তিতে কলকাতায় এসে কলকাতা বিশ্ববিদ্যালয় হতে স্নাতকোত্তর ডিগ্রি নিয়ে পাবনায় ফিরে যান। তবে কলকাতায় অবস্থানকালে তিনি সংস্কৃৃত ও উর্দু ভাষা শিক্ষা শিক্ষা করেন যথাক্রমে দুর্গামোহন ভট্টাচার্য, মৌলানা মুইনউদ্দিন দর্দাঙ্গ ও মোহম্মদ আন্তানিয়ো উবে-র কাছে। সংস্কৃৃত ভাষায় বিশেষ কৃতিত্বের জন্য পেয়েছেন কাব্যতীর্থ সম্মান।
কর্মজীবন
জ্যোতিভূষণ ১৯৪৬ খ্রিস্টাব্দে পাবনার গোপালচন্দ্র ইন্সটিটিউশনে শিক্ষকতার মধ্য দিয়ে কর্মজীবন শুরু করেন এবং ওই বৎসরেই বিবাহ করেন প্রকৃতি দেবীকে। ভারত ভাগের সঙ্গে স্বাধীনতা লাভ সুখের হয়নি। ১৯৫০ খ্রিস্টাব্দে ছিন্নমূল হয়ে মালঞ্চি-গয়েশপুর হয়ে কলকাতার শিয়ালদহে আসেন অসহায় অবস্থায়। তার নিজের কথায়-
শেষে কলকাতার ক্যাম্পই হয়ে যায় চাকী পরিবারের আশ্রয়। পরবর্তীতে কলকাতার পার্ক সার্কাস মডার্ন স্কুলে চার বৎসর শিক্ষকতা করেন। ১৯৫৪ খ্রিস্টাব্দে যোগদেন জগদ্বন্ধু ইনস্টিটিউশনে। ১৯৮৮ খ্রিস্টাব্দে অবসরের পর ১৯৯২ খ্রিস্টাব্দ হতে আমৃত্যু তিনি কলকাতার পশ্চিমবঙ্গ বাংলা আকাদেমির সঙ্গে রিসার্চ স্কলার হিসাবে ঘনিষ্ঠভাবে যুক্ত থাকেন। এছাড়াও তিনি পশ্চিমবঙ্গ উর্দু আকাদেমি, সাহিত্য অকাদেমি,এশিয়াটিক সোসাইটিসহ বিভিন্ন প্রতিষ্ঠানের সঙ্গে যুক্ত ছিলেন।
সম্মাননা পুরস্কার
জ্যোতিভূষণ চাকী বিভিন্ন সময়ে বহু পুরস্কার ও সম্মাননা লাভ করেন।
জীবনাবসান
দীর্ঘ রোগভোগের পর ২০০৭ খ্রিস্টাব্দের জ্যোতিভূষণের স্ত্রী প্রকৃতি দেবী মারা যান। তাদের কোন সন্তান ছিল না। শেষ জীবনে অতি অসহায় অবস্থায় নিঃসন্তান জ্যোতিভূষণও দীর্ঘ রোগভোগের পর ২০০৮ খ্রিস্টাব্দের ২৭ মার্চ কলকাতার শেঠ সুখলাল কারনানি কলেজ হসপিটালে শেষ নিঃশ্বাস ত্যাগ করেন।
মন্টু মিয়ার অভিযান
মন্টু মিয়ার অভিযান হল বাংলাদেশী কার্টুন নির্মাতা প্রতিষ্ঠান সফট্-এডজ্ লিমিটেড নির্মিত এবং একুশে টেলিভিশনে প্রচারিত বাংলাদেশের প্রথম ত্রিমাত্রিক এনিমেশনে তৈরি ধারাবাহিক কার্টুন| মন্টু মিয়া নামক এক দুঃসাহসী গ্রাম্য তরুণ পিপড়া কার্টুনটির প্রধান চরিত্র, যে সমাজে প্রচলিত বিভিন্ন সমস্যার বিরুদ্ধে লড়াই করে| ১৩ পর্বে নির্মিত এ ধারাবাহিকটির মাত্র তিনটি পর্ব ২০০০ থেকে ২০০২ সাল পর্যন্ত প্রচারিত হয়| পরবর্তীতে ২০০৭ সালে অপর পর্বগুলো প্রচারিত হয়| তৎকালীন সময়ে বাংলাদেশী দর্শকদের মধ্যে ব্যাপক সাড়া জাগানো ও দর্শকপ্রিয় এই কার্টুনটি পরবর্তীতে আন্তর্জাতিকভাবে একাধিক পদক ও সম্মাননা লাভ করে|
হবিগঞ্জ জেলা
হবিগঞ্জ জেলা বাংলাদেশের উত্তর-পূর্বাঞ্চলের সিলেট বিভাগের একটি প্রশাসনিক অঞ্চল। উপজেলার সংখ্যানুসারে হবিগঞ্জ বাংলাদেশের একটি “এ” শ্রেণীভুক্ত জেলা। ১৯৮৪ সালে হবিগঞ্জকে জেলায় রূপান্তর করা হয়। এর আগে ১৮৭৪ সাল থেকে হবিগঞ্জ মহকুমা সিলেট জেলার অন্তর্ভুক্ত ছিল।
চাকলাপুঞ্জী
প্রাগৈতিহাসিক প্রতিবেদনসমূহ হতে জানা যায় যে, বাংলাদেশের অন্যান্য এলাকার সাথে লালমাই পাহাড় এবং সিলেট, হবিগঞ্জ, চট্টগ্রাম এবং মধুপুরের উচ্চতর এলাকাসমূহের সাথে যুক্ত ছিল। চাকলাপুঞ্জী চা বাগানের কাছে চান্দির মাজার নামক এলাকায় বালু নদী নামে পরিচিত একটি নদীর পাড়ে প্রাপ্ত প্রত্নতাত্ত্বিক বস্তু, যেমন: জীবাশ্ম কাঠ, হস্তনির্মিত যুদ্ধাস্ত্র ইত্যাদি প্রমাণ করে যে, এখানে বহু আগে থেকেই প্রাচীন মানবের বসবাস ছিল।
মুগলদের সাথে বারো ভূইয়াদের যুদ্ধ
১৫ শতকে সিলেটের জমিদার আনোয়ার খান এবং বানিয়াচংয়ের জমিদার হোসেন খান (বারো ভূইয়াদের দলভূক্ত) এর সাথে যুদ্ধ হয় মুঘল সেনাবাহিনীর, যা বাহরাস্থান-ই-গায়েবী গ্রন্থে উল্লেখ পাওয়া যায়।
হবিগঞ্জ বাজার–শায়েস্তাগঞ্জ–বাল্লা রেলপথ
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
পৌরসভা অফিস ভবন
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় মিউন্যিসিপ্যাল অফিস বিল্ডিং হবিগঞ্জ ফাউন্ডেশন স্থাপিত ও প্রতিষ্ঠত হয় ১৬ ডিসম্বর ১৯৪০ সালে। (পুরাতন পৌরসভা নামে পরিচিত) এটি হবিগঞ্জ সদর এর পুরাতন জজকোর্ট এলাকায় অবস্থিত।
তেলিয়াপাড়ার যুদ্ধ
থাম্ব|alt=তেলিয়াপাড়া স্মৃতিসৌধ|তেলিয়াপাড়া স্মৃতিসৌধ ৪ এপ্রিল, ১৯৭১ বাংলাদেশের স্বাধীনতা যুদ্ধের উর্ধ্বতন সেনা কর্মকর্তারা তেলিয়াপাড়ায় ২য় ইষ্ট বেঙ্গলের সদরদপ্তরে সমবেত হন। চা বাগান পরিবেষ্টিত পাহাড়ী এ অঞ্চলে জেনারেল এম এ জি ওসমানী, লে: কর্ণেল আব্দুর রব, লে: কর্ণেল সালাউদ্দিন মোহাম্মদ রেজা, মেজর কাজী নুরুজ্জামান, মেজর খালেদ মোশাররফ, মেজর নুরুল ইসলাম, মেজর শাফায়াত জামিল, মেজর মইনুল হোসাইন চৌধুরীসহ অনেকেই সেখানে উপস্থিত ছিলেন সেদিন। সেদিনের সভায় চারজন সিনিয়র অফিসারকে যুদ্ধকালীন কর্মক্ষেত্র ভাগ করে দেয়া হয়; সিলেট-বাহ্মণবাড়ীয়া এলাকায় মেজর শফিউল্লা, কুমিল্লা-নোয়াখালী এলাকায় মেজর খালেদ মোশাররফ, চট্টগ্রাম-পার্বত্য চট্টগ্রাম এলাকায় মেজর জিয়াউর রহমান এবং কুষ্টিয়া-যশোর এলাকায় মেজর আবু ওসমান চৌধুরীকে যুদ্ধ পরিচালনার জন্য দায়িত্ব প্রদান করা হয়। এই সভাতেই মুক্তিবাহিনী সাংগঠনিক ভাবে পরিপুষ্ট হয়ে উঠে এবং জেনারেল এম এ জি ওসমানীর নেতৃত্ব গ্রহণ করা হয়। বাংলাদেশের স্বাধীনতা যুদ্ধের প্রথম বৈঠককে স্মরণ করে এবং মুক্তিযোদ্ধাদের স্মৃতির উদ্দেশ্যে এখানে তেলিয়াপাড়া স্মৃতিসৌধ নির্মাণ করা হয়।
অবস্থান ও আয়তন
হবিগঞ্জ জেলা ২৩˚৫৭” হতে ২৪˚৪২” উত্তর অক্ষাংশ ও ৯১˚১০” হতে ৯১˚৪০” পূর্ব দ্রাঘিমাংশের মধ্যে অবস্থিত এবং আয়তনে ২,৬৩৬.৫৮ বর্গ কিলোমিটার। হবিগঞ্জ জেলার উত্তরে সুনামগঞ্জ জেলা, দক্ষিণে ভারতের ত্রিপুরা, পূর্বে মৌলভীবাজার জেলা ও সিলেট জেলা এবং পশ্চিমে ব্রাহ্মণবাড়িয়া জেলা ও কিশোরগঞ্জ জেলা।
প্রশাসনিক এলাকাসমূহ
হবিগঞ্জ জেলা ৯টি উপজেলা, ৯টি থানা, ৬টি পৌরসভা, ৭৮টি ইউনিয়ন, ১২৪১টি মৌজা, ২০৯৩টি গ্রাম ও ৪টি সংসদীয় আসন নিয়ে গঠিত।
উপজেলাসমূহ
হবিগঞ্জ জেলায় মোট ৯টি উপজেলা রয়েছে। উপজেলাগুলো হল:
জনসংখ্যা ও ধর্ম
সর্বশেষ আদমশুমারী (২০১১) অনুযায়ী হবিগঞ্জের মোট জনসংখ্যা ২০,৮৯,০০১ জন। এর মধ্যে পুরুষ ১০,২৫,৫৯১ জন ও নারী ১০,৬৩,৪১০। এ জেলায় জনসংখ্যার ঘনত্ব প্রতি বর্গকিলোমিটারে ৭৯২ জন। বাংলাদেশে বসবাসরত ২৫,০০০ মণিপুরীর একটি বৃহৎ অংশ হবিগঞ্জ জেলার চুনারুঘাট উপজেলার আহম্মদাবাদ এবং গাজীপুর ইউনিয়নে বসবাস করে। এই সংখ্যা ৪,০০০ এর অধিক।
হবিগঞ্জ জেলায় অন্য ধর্মের লোকদের চেয়ে মুসলিমদের সংখ্যা বেশি। হবিগঞ্জ জেলায়:
শিক্ষা ব্যবস্থা
থাম্ব|alt=হবিগঞ্জ সরকারি উচ্চ বিদ্যালয়|হবিগঞ্জ সরকারি উচ্চ বিদ্যালয় হবিগঞ্জ এর সাক্ষরতার গড় হার ৪৫%। এখানে রয়েছে: শিবপাশা উচ্চ বিদ্যালয়
অর্থনীতি
থাম্ব|alt=হবিগঞ্জ ইন্ডাস্ট্রিয়াল পার্ক|হবিগঞ্জ ইন্ডাস্ট্রিয়াল পার্ক জেলার মাথাপিছু আয় ৩৪৯০ ডলার।
হবিগঞ্জের শায়েস্তাগঞ্জের অলিপুরে হবিগঞ্জ ইন্ডাস্ট্রিয়াল পার্ক গড়ে তোলা হয়েছে। এই অঞ্চলে বেশ কিছু শিল্প কারখানা গড়ে উঠেছে। এদের মধ্যে স্টার সিরামিকস, প্রাণ আর এফ এল ইত্যাদি উল্লেখযোগ্য।
যোগাযোগ ব্যবস্থা
এই জেলার মধ্য দিয়ে শায়েস্তাগঞ্জ–হবিগঞ্জ রেলপথ চলে গেছে। এই রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
এছাড়া সড়ক পথে এই জেলার সাথে দেশের অন্যান্য জেলার যোগাযোগ রয়েছে।
রেলপথ
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে।
শায়েস্তাগঞ্জ জংশন
চিত্তাকর্ষক স্থান
হবিগঞ্জ জেলার অন্যতম কিছু দর্শনীয় স্থান হল: